
Регионална инспекция по околната среда и водите - Монтана

Д О К Л А Д

за извършена комплексна проверка на обект: предприятие за производство на месни и месно-зеленчукови стерилизирани продукти в с. Комарево, общ. Берковица на “Компас” ООД, с. Комарево, община Берковица, на основание Заповед РД-097/16.06.2014 г. на Директора на РИОСВ – Монтана


Извършената на 19.06.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.
Основната дейност на обекта е производство на месни и месно-зеленчукови консерви.
На обекта се извършва и дейност по предварително съхраняване на производствени отпадъци на мястото на образуване. На обекта се образуват и отпадъци, които са извън обхвата на ЗУО, съгласно чл. 2, ал. 2, т. 8 от ЗУО – странични животински продукти, същите се предават се фирма въз основа на сключен договор. Проверени са начините на съхраняване на производствените отпадъци, при което се констатира: на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхранявания отпадък. За дейността по предварително съхраняване на мястото на образуване не се изисква издаване на решение за дейности с отпадъци по реда на Закон за управление на отпадъците. 
На обекта ежемесечно се води отчетност на количествата генерирани отпадъци в заверената от РИОСВ – Монтана отчетна книга за отпадъци. 

Годишните отчети за 2013 г. са представени в срок в ИАОС.

На обекта е въведена система за разделно събиране на отпадъци от хартия и пластмаса в изпълнение на задължението на юридическото лице на чл. 33, ал. 2 от ЗУО. 

Представена е и Заповед за оправомощаване на отговорни лица за управление на образуваните отпадъци в изпълнение на чл. 8, ал. 2, т. 5 от ЗУО.   
Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване – «Булекопак» АД, гр. София. Съгласно Заповед № РД-374/16.05.2014 г. на Министъра на ОСВ, дружеството е освободено от заплащане на продуктови такси за 2013 г., Приложение №3, позиция:882. 
Водоснабдяването на обекта с вода за производствени и питейно-битови нужди се осъществява съгласно сключен договор с „ВиК” – Берковица ЕООД. От дейността на дружеството се формира смесен поток от пречистени в ЛПСОВ битови-фекални, производствени и дъждовни води които се заустват в р. Костенка на база издадено от БДУВДР – Плевен Разрешително за заустване. Условията в разрешителното за заустване се изпълняват.
 Представен е протокол на РЛ Враца към ИАОС София за измерване на вредните вещества, изпускани в атмосферата от изходящия газоход след котела. Резултатите за NOx, SO2 и CO са значително под нормите за допустими емисии. Експлоатират се хладилни инсталации, същите са етикетирани и за всяка от тях се води досие с актуални към момента на проверката записи, съгласно изискванията на Наредбата.

 Съгласно Регламент ЕО №1907/2006 (Регламент REACH) дружеството се явява потребител на химични вещества и смеси. Дезинфекционните препарати се съхраняват в обособен склад с ограничен достъп с бетониран под, без връзка с канализацията в оригинални пластмасови опаковки върху дървени палети. За всички вещества са представени ИЛБ. ИЛБ са изготвени в съответствие на чл. 31 от Регламент REACH.

